Catarroja augmenta la petició i resolució de llicències d’obres al 2023
09 abr. 2024

Catarroja, 9 d’abril de 2024. Catarroja és un dels municipis preferits per la ciutadania de l’Horta Sud per establir la seua vivenda habitual. La qualitat de vida que ofereix el municipi així com la proximitat a València han fet que ens els últims anys la població de Catarroja haja anant augmentant i que el 2024 supere ja els 30.000 habitants.

L’increment de la població té una incidència directa en altres xifres, una de les més evidents és la de llicències d’obres que a Catarroja no para de crèixer “estem molt satisfets, no només perquè l’augment de les instàncies presentades evidencia que cada vegada hi ha més gent que vol viure al nostre poble i que inverteix en millorar quantitativament i qualitativament el parc de vivendes, és que a més, el percentatge de resolucions és molt alt i això deixa clar que l’àrea d'Urbanisme i Planejament de Catarroja, fa una gestió molt eficient” explica el regidor responsable de l’àrea Martí Raga.

Declaracions responsables d’obra

Entre els tràmits que més han augmentat en l’últim any estan les declaracions responsables d’obra. El 2023 s’han resolt 401, 181 més que el 2022. Tambés les declaracions responsables per a l’ocupació de via pública augmenten de manera considerable, passant de 173 el 2022 a 195 el 2023. A més a més, i com ha indicat el regidor Martí Raga, és especialment important el gran nombre d’expedientes resolts, entre el 2022 i el 2023 “En dos anys el departament d’Urbanisme ha tramitat 2.313 una xifra molt important que demostra que estem treballant a ple rendiment” ha assegurat Martí Raga.

I si les xifres que augmenten de manera exponencial són reveladores per entendre el bon moment que viu Catarroja, també ho són les que es mantenen en el temps. És el cas de les llicències d’obra major, en 2022 i 2023 les xifres són molt semblants, entre els dos anys s’han concedit vora 90 llicències, una dada que demostra que el municipi encara té capacitat de creixement des de dins, i el que és més important, sense depredar territori, apostant per la rehabilitació i els barris i sobretot, oferint al veïnat qualitat de vida.

En el cas de les llicències d’obra menor el 2023 s’han incrementat respecte de 2022, és a dir, les reformes i la millora dels habitatges també continua creixent i millorant la qualitat de les vivendes del municipi.